2018. február 28.

**Tempus Közalapítvány**

## **JÓL AKARSZ KERESNI? TANULJ KÜLFÖLDÖN ÖSZTÖNDÍJJAL!**

**Akár a magyar átlagbér kétszereséből is gazdálkodhatsz, ha kipróbálnád magad egy külföldi egyetemen. A Campus Mundi ösztöndíj a legtöbb költségedet fedezi, bárhol is tanulnál a világban egy-két szemeszter erejéig. Így még a szüleidtől sem kell pénzt kérned az utazás finanszírozásához.**

Több mint amennyit itthon kapsz

Kevés egyetemista mondhatja el, hogy kijön az ösztöndíjából, és még kevesebben gondolnák, hogy ez külföldi tanulás esetén is lehetséges. Pedig a [Campus Mundi programban](http://tka.hu/celcsoport/5087/campus-mundi) a legalacsonyabb ösztöndíj is havi 200.000 Ft, **Európán kívüli tanulmányok esetén pedig 350.000 Ft-tal számolhatsz havonta.** Emellett továbbra is megkapod az itthoni tanulmányi ösztöndíjat, szociális támogatást és egyéb juttatásokat, sőt, bizonyos esetekben igényelhető útiköltség hozzájárulás, és rászoruló hallgatók havi 35.000 Ft kiegészítő támogatást is kaphatnak.

Több mint egy havi fizetés

Ez **duplája a havi nettó 200.000 forintos átlagfizetésnek**. A támogatás lehetővé teszi, hogy olyan országban se kelljen nélkülöznöd, ahol a magasabb életszínvonal miatt a hétköznapi kiadásokra jóval többet kell költeni, mint itthon. Ugyanúgy élvezheted az egyetemista létet, mint eddig, csak bonsai-ok, pálmafák, hófödte hegycsúcsok vesznek majd körül, vagy épp az óceán partján írhatod a beadandódat. Számolj és pályázz most – [www.scholarship.hu](http://www.scholarship.hu)!

Több mint egy külföldi szemeszter

Néhány hónap alatt belekóstolhatsz egy másik ország életébe, kultúrájába és mindennapjaiba. **A kinti egyetem teljes jogú hallgatójaként a különböző diákkedvezmények téged is megilletnek**. Ha az átlagosnál magasabbak az igényeid, vagy nem tudod ügyesen beosztani a pénzedet, helyi diákokra vonatkozó szabályok szerint munkát is vállalhatsz, illetve a Diákhitel is rendelkezésedre áll.

Ha kíváncsi vagy, [milyen élményekkel tértek haza mások](http://tka.hu/celcsoport/78/inspiraciok), vagy [hogyan spórolhatsz a külföldi ösztöndíjad alatt](http://tka.hu/celcsoport/4738/penzugyek), látogass el az ösztöndíjkereső.hu oldalra.

Több mint gondolnád

[Számtalan kutatás bizonyította már](http://gyakornokkereso.hu/Miert-keresettek-az-Erasmus-hallgatok-a-munkaeropiacon/16/167/0), hogy könnyebben találnak állást, és jobban is keresnek azok a fiatalok, akik részt vettek valamilyen nemzetközi ösztöndíjprogramban. A munkáltatók nagyra értékelik a külföldön megszerzett tudást és azokat a készségeket, amelyekre az idegen környezetben való helytálláshoz szükség van: az önállóságot, a nyitottságot, a kreativitást és a jó problémamegoldó készséget. Mindezt honorálják is: a Diplomás Pályakövetési Rendszer legutóbbi adatai szerint **15 százalékkal keresnek többet azok a fiatalok, akik az egyetemi éveik alatt külföldön is tanultak**.